# **DECIZIA ETAPEI DE ÎNCADRARE**

**PROIECT**

Ca urmare a solicitării de emitere a acordului de mediu adresate de **COMUNA ȘĂRMĂȘAG,** cu în sediul în județul Sălaj, com. Șărmășag, satul Șărmășag, str. Teilor nr. 34, înregistrată la APM Sălaj cu nr. 8863 din 06.12.2022, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.06.2023, că proiectul: **CONSTRUIRE GARAJE ȘI AMENAJARE PARCARE ÎN LOCALITATEA ȘĂRMĂȘAG, COMUNA ȘĂRMĂȘAG, JUDEȚUL SĂLAJ*,*** propus a fi amplasat în jud. Sălaj, comuna Șărmășag, sat Șărmășag , str. Minerilor, nr. 10/B .

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, la pct 13, lit b) – proiecte de dezvoltare urbană, inclusiv construcția centrelor comerciale și a parcărilor auto publice ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului , afişare şi înregistrare anunţ la sediul Primăriei Comunei Sărmășag, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor:

Prin proiect se propun următoarele lucrări :

**~ realizarea unei clădiri cu destinația de garaje auto**, cu regimul de înălțime Parter, Sconstruită=889,875 mp, Sutilă=813,75 mp, pentru un număr total de 30 de garaje;

**~amenajare platformă parcare auto,** cu S=1824 mp, pentru 36 locuri de parcare, cu următoarea structură rutieră: strat de balast compactat cu grosimea de 15 cm; strat de fundare din piatră spartă compactată cu grosimea de 15 cm; un strat de nisip de 2 cm grosime; îmbrăcăminte din beton într-un singur strat cu grosimea de 15 cm;

**~ Apele pluviale** **potențial impurificate** cu produse petroliere de pe platforma betonată pentru parcare auto, Qpl=21,65 l/s, colectate prin rigole betonate cu lungimea totală de 75 m, S=30x30 cm, vor fi conduse și epurate într-un separator de hidrocarburi, dimensionat pentru un debit maxim de 30 l/s, iar apoi evacuate gravitațional în rețeaua publică (existentă) de canalizare a apelor pluviale de pe str. Minerilor, printr-o conductă PVC de tip KG, Dn=315 mm, L=6 m, în punctul cu coordonatele Stereo 1970: X(N)=653916.332; Y(E)=335481.296, cu evacuare finală în r. Crasna.

**~ Apele pluviale convențional curate**, Qpl=9,36 l/s, colectate prin rigole betonate cu lungimea de 82 m, S=30x40 cm, vor fi descărcate gravitațional în rețeaua publică (existentă) de canalizare a apelor pluviale de pe str. Trandafirilor.

**Indicatorii de calitate ai apelor pluviale potențial impurificateepurate** și ai apelor convențional curate evacuate în rețeaua de canalizare pluvială a satului Sărmășag se vor încadra în prevederile HGR nr. 352/2005, pentru modificarea și completarea HG nr.188/2002 (NTPA 001/2005).

**Inundabilitatea amplasamentului** - conform hărților de hazard amplasamentul se află în afara zonelor de protecție și a zonelor inundabile a cursului de apă r. Crasna, la debitul maxim cu probabilitatea de 1 %.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal;

La terminarea lucrărilor de execuție se vor reface zonele organizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului;

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției;

**Măsuri pentru protecția calității apelor:**

Natura lucrarilor propuse și tipul materialelor utilizate în cadrul investiției nu afectează calitatea apei , la realizarea acestor lucrări nu se folosesc materiale sau substanțe care pot constitui surse de poluare pentru apă . Construcțiile propuse prin prezentul proiect nu se vor racorda la rețeaua de apă existentă pe amplasament , sau la bazinul vidanjabil existent

**Măsuri pentru protecția aerului:**

- Mașinile și utilajele folosite la execuția lucrărilor vor fi dotate cu filtre de particule și echipamente ce vor asigura limitele legale de noxe emise în atmosferă . Platformele din incinta amplasamentului vor fi în permanenșă stropite cu apă pentru a împiedeca ridicarea prafului

**Măsuri pentru protecția împotriva zgomotului și vibrațiilor:** nu este cazul

**Măsuri pentru protecția solului și subsolului:** nu este cazul

**Măsuri pentru protecția așezărilor umane și a altor obiective de interes public :**

* Prin amplasarea garajelor se concluzionează faptul , că nu se va genera impact asupra așezărilor umane și obiectivele de interes public , respectiv investiții , monumente istorice și de arhitectură , diverse așezăminte sau zone de interes traditional , față de amplasamentul studiat, cea mai apropiată locuință fiind la aproximativ 1,30 m distanță pe latura nordică respective 15,80 m distanță pe latura estică .
* Gospodărirea deșeurilor generate pe amplasament : deșeurile rezultate din construcții , lemn , fier vor fi colectate pe perioada execuției lucrărilor de cătere firma autorizată , iar deșeurile menajere vor fi colectate in pubela ,

**Lucrări necesare organizării de șantier:**

Pentru realizarea obiectivului pe lângă lucrările de bază se vor executa următoarele lucrării de organizare a activității de construcție :

* Împrejmuirea incintei de lucru cu un gard provizoriu din stâlpi de țeavă și plasă de sârmă și poartă de acces din cadrul metalic și plasă de sârmă ;
* Amplasarea unei toalete ecologice și a unor bărăci din prefabricate ;
* Realizarea unui branșament electric îngropat de la rețeaua electrică existentă în zonă ;
* Realizarea unei bărăci din scândură cu învelitoare din tablă cutată , construcție demontabilă pentru depozitare diferitelor materiale , saci de ciment, var, scule;
* Realizarea unui țarc împrejmuit cu stâlpi din lemn și sârmă ghimpată pentru depozitarea materialului lemnos pentru cofraje, oțel beton, paleți cu blocuri ceramice , profile metalice ;
* Realizarea unei platforme din balast compact prevăzute cu pante spre exterior , pentru depozitarea agregatelor utilizate la prepararea loco – obiect a betoanelor și moratrelor;
* Realizarea unui banc de lucru pentru îndreăptarea, tăierea și fasonarea oțelului beton ;
* Realizarea unei platforme de lucru pentru pozarea malaxorului pentru prepararea betoanelor și moratrelor loco obiect ;
* Branșamaent existent la rețeaua proprie de alimentare cu apă;
* Localizarea organizării de șantier :
* Toate lucrările organizării de șantier sunt lucrări provizorii care nu vor avea un impact pe teremen lung /scurt asupra mediului;
* Deșeurile de material lemnos și rumegușul , capetele de bare din oțel și beton se vor stoca într-un container și se vor transporta la o firmă de colectare autorizată pentru deșeuri metalice ex. Remat Sălaj SA , iar resturile de betoane și mortare se foloseșter ca și material de umplutură , iar pământul rezultat din săpături se va transporat în locuri special amenajate ;

Lucări de refacere a amplasamentului:

După finalizarea lucrărilor , se vor reface zonele prin realizarea de umpluturi cu pământ rezultat din săpîturi , iar terenul va fi readus la starea inițială, la finalizarea lucrărilor ;

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:- nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

b7) riscurile pentru sănătatea umană - din cauza contaminării apei sau a poluării atmosferice, se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției;

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 64 din 22.11.2022, de Primăria Comunei Șărmășag, terenul aferent lucrărilor propuse în suprafața de 2714 mp , se află situat în intravilanul localității Șărmășag , și este proprietatea beneficiarului , conform extrasului de carte funciară nr. 52818 ;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: - nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri:- nu este cazul;
* zonele cu o densitate mare a populaţiei: - nu este cazul;
* peisaje şi situri importante din punct de vedere istoric, cultural sau arheologic: -nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: -nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Someș Tisa Sistemul de Gospodarire a apelor Salaj, nr. 46/31.05.2023 înregistrată la APM Sălaj cu nr. 4726/31.05.2023 decizie justificată prin următoarele: lucrările prezentate în proiect nu are influență asupra corpului de apă;

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 42 din 26.05.2023****,*** eliberat de Administrația Bazinală de Apă Somes Tisa , Sistemul de Gospodarire al Apelor Sălaj:

***Avizul de gospodărire a apelor se emite cu următoarele condiții:***

1. Începerea execuției se va anunța cu 10 zile înainte la Sistemul de Gospodărire a Apelor Sălaj.
2. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul investiției va solicita *Aviz de gospodărire a apelor modificator*, conform Ordinului ministrului apelor şi pădurilor nr. 828/04.07.2019.
3. Pe parcursul execuţiei lucrărilor se vor lua toate măsurile care se impun pentru evitarea poluării apelor, pentru protecţia factorilor de mediu, a zonelor apropiate, luându-se după caz măsuri de prevenire şi combatere a poluărilor accidentale.
4. Recepția lucrărilor se va face în prezența delegatului Sistemului de Gospodărire a Apelor Sălaj.

Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage după sine răspunderea administrativă, după caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor Ord. nr. 119/2014, cu modificările ulterioare, privind nivelul de zgomot;
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată;
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului;
* Prevenirea accidentelor și limitarea consecințelor acesora;
* Să supravegheze desfășurarea activității, astfel încât să nu se producă fenomene de poluare;
* Se interzice depozitarea pe amplasament de substanțe și preparate periculoase;
* Menținerea în stare de curățenie a spațiului destinat implementării proiectului, fără depozitări necontrolate de deșeuri;
* Asigurarea refacerii mediului în toată zona de implementare a proiectului;
* Se impune respectarea cu strictețe a amplasamentului, fără extinderi sau modificări ulterioare;
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”;

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă;

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare;

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim;

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare;

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei;

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate;

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă;

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora;

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella BALINT

Întocmit,

ing. Filomela Pop